钦定古今图书集成/理学汇编/文学典/第005卷 > 宋祁笔记 > 《柳文不及韩》
## 钦定古今图书集成/理学汇编/文学典/第005卷 > 宋祁笔记 > 《柳文不及韩》

李淑之文，自高一代，然最爱刘禹锡文章，以为唐称
柳、刘，刘宜在柳、柳州之上。淑所著论多类之，末年尤
奥涩，人读之至有不能晓者。柳州为文，或取前人陈
语用之，不及韩吏部卓然不朽，不丐于古，而语一出
诸己，刘梦得巧于用事，故韩、柳不加目品焉。